laion/Wikipedia-Exotic huggingface dataset:
Take Me or Leave Me

"Take Me or Leave Me" הוא שיר מתוך המחזמר רנט, שנכתב על ידי המלחין האמריקאי ג'ונתן לארסון. בהפקה המקורית בברודוויי ב-1996, השיר בוצע על ידי אידינה מנזל ופרדי וולקר (אנ')‏. בעיבוד הקולנועי של הסרט, Take Me or Leave Me מבוצע על ידי אידינה מנזל וטרייסי תומאס (אנ').‏ רמיקסים לשיר יצאו ב-11 באפריל 2006. נכון לספטמבר 2021, גרסה זו הושמעה למעלה מ-36 מיליון פעמים בספוטיפיי. מנזל ביצעה את השיר במספר סיבובי הופעות שביצעה, כדואט עם חבר מהקהל שנבחר באופן אקראי. היא גם ביצעה את השיר בסיומו של הלברית If/Then ב-2014. לשיר יצאו מספר גרסאות כיסוי: דארן כריס ואהרון טבייט הוציאו גרסת כיסוי לקידום הפסטיבל המוזיקלי Elsie Fest (אנ')‏. ב-2016, אניקה לארסן (אנ') וקיילה סטל ביצעו את השיר במופע From Broadway with Love: A Benefit Concert for Orlando, לתמיכה בקורבנות הירי במועדון הלהט"ב באורלנדו. גרסת כיסוי נוספת יצאה בסדרת הטלוויזיה Glee, על ידי הדמויות רייצ'ל ברי (ליאה מישל) ומרצדס ג'ונס (אמבר ריילי) בפרק "Comeback". קווין פאלון, מהאטלנטיק, שיבח את גרסת הכיסוי. גרסת הכיסוי הגיעה, בשיאה, למקום ה-60 בקנדה ולמקום ה-51 בבילבורד הוט 100. מידע על הסינגל "Take Me or Leave Me" באתר מיוזיק בריינז Nussbaum, Danielle (28 באוגוסט 2015). "See Darren Criss and Aaron Tveit duet 'Take Me or Leave Me' from 'Rent'". Entertainment Weekly. ארכיון מ-2021-09-21. נבדק ב-3 בנובמבר 2018. {{cite web}}: (עזרה) Billey, Catherine (4 בספטמבר 2005). "Nine Years in the Life". הניו יורק טיימס. ארכיון מ-2021-04-23. נבדק ב-3 בנובמבר 2018. {{cite web}}: (עזרה) "Take Me or Leave Me - EP by Rent on Apple Music". iTunes Store. ארכיון מ-2018-11-04. נבדק ב-3 בנובמבר 2018. {{cite web}}: (עזרה) "Take Me or Leave Me" Remixes (CD booklet). Warner Bros. Records. 2006. 42922-2. "Take Me or Leave Me" Remixes (CD booklet). Warner Bros. Records. 2006. 42922-0. Take Me or Leave Me, ארכיון מ-2021-09-21, נבדק ב-2021-09-21 Foundas, Scott (17 ביוני 2014). "Concert Review: Idina Menzel at Radio City Music Hall". Variety. ארכיון מ-2021-09-21. נבדק ב-3 בנובמבר 2018. {{cite web}}: (עזרה) Schlossberg, Mallory (22 באפריל 2014). "Idina Menzel Sings "Take Me Or Leave Me" With the 2 Luckiest 'Rent' Fans Ever — VIDEO". Bustle. ארכיון מ-2021-09-21. נבדק ב-3 בנובמבר 2018. {{cite web}}: (עזרה) Fallon, Kevin; Brown, Meghan; Burns, Patrick (16 בפברואר 2011). "'Glee': When Cancer, Cattiness, and Justin Bieber Combine". The Atlantic. Atlantic Media Company. ארכיון מ-2012-08-29. נבדק ב-3 בנובמבר 2018. {{cite web}}: (עזרה) Dale, Michael (25 ביולי 2016). "VIDEO: Anika Larsen and Keala Settle Belt RENT's 'Take Me Or Leave Me' For FROM BROADWAY WITH LOVE". BroadwayWorld. ארכיון מ-2021-09-21. נבדק ב-3 בנובמבר 2018. {{cite web}}: (עזרה)
קונסטנטין גלוגר

קונסטנטין וילהלם למברט גלוגר (בגרמנית: Constantin Wilhelm Lambert Gloger;‏ 17 בספטמבר 1803, שלזיה, ממלכת פרוסיה – 30 בדצמבר 1863, ברלין) היה זואולוג גרמני. גלוגר היה האדם הראשון שזיהה את ההבדלים המבניים בין סנוניתיים לסיסיים, וגם הראשון שהציב ארגזי עטלפים מלאכותיים, לצורך מחקר. גלוגר קבע כלל שמכונה כיום כלל גלוגר, הקובע כי פיגמנטים כהים גוברים בגזעי בעלי חיים החיים בבתי גידול חמים ולחים. הוא הציג תיאוריה זו בירחון המדעי ה-"Das Abändern der Vögel של Einfluss des Klimas"‏ (1833). המנגנון הביולוג שמוביל לתופעה זו עדיין לא ברור, אך בציפורים הוצע כי נוצות פיגמנטיות כהות יותר מספקות הגנה מפני חיידקים מנוצות שפעילותם גדולה יותר באזורים חמים ולחים. מדיה וקבצים בנושא קונסטנטין גלוגר בוויקישיתוף Das Abändern der Vögel דרך Einfluss des Klimas (1833) וריאציה בין -ספציפית בצבע מעיל הפרימטים תומכת בשלטונו של גלוגר, קמילאר וברדלי, J Biogeography, 2011 Burtt Jr, E. H.; Ichida, J. M. (2004). "Gloger's rule, feather-degrading bacteria, and color variation among song sparrows" (PDF). The Condor. 106 (3): 681–686. doi:10.1650/7383. אורכב מ-המקור (PDF) ב-2012-11-20. נבדק ב-2013-04-01.
לחם, אהבה וקנאה

לחם, אהבה וקנאה (באיטלקית: Pane, amore e gelosia) הוא סרט קולנוע איטלקי משנת 1954 בבימויו של לואיג'י קומנצ'יני, עם ויטוריו דה סיקה וג'ינה לולובריג'ידה בתפקידים הראשיים. זה סרט המשך ל"לחם, אהבה ופנטסיה", בהשתתפות אותם השחקנים. ב-1955 הופק סרט המשך בשם "סקנדל בסורנטו" ("לחם, אהבה ו...) עם סופיה לורן במקום ג'ינה לולובריג'ידה. העלילה מתרחשת בכפר הבדיוני סליינה במחוז אברוצו בו רוב התושבים עניים וחיים על לחם אהבה וחלומות שיתגשמו אולי בחסדו של הקדוש סנט אנטוניוס שהם סוגדים לו. הסרט שייך לתקופה של הנאו-ריאליזם הוורוד (אנ') שהחליף את הניאו ריאליזם האיטלקי בזה שהיה קליל יותר ושיתף יותר שחקנים מפורסמים. טינה פיקה זכתה בפרס Nastro d'Argento (אנ') לשחקנית משנה. מרשל אנטוניו קארוטנוטו (ויטוריו דה סיקה) מכתיב לסגנו מכתב בו הוא מודיע על התפטרותו מהשירות בגלל רצונו לשאת את אנארלה שהיא אם יחידנית שילדה את בנה מחוץ לנישואין. בינתיים מביאה אנארלה את בנה לכפר ואנטוניו מנסה להתיידד אליו וקונה לו כדור. פייטרו (רוברטו ריסי) נמצא בשירות ממושך מחוץ לכפר ומריה (ג'ינה לולובריג'ידה) רוצה לאסוף כסף לקראת החתונה. המשרתת כרמלה (טינה פיקה) חשה בחולשה ואנטוניו מקבל את בקשתה של מריה להיות משרתת בדירתו. היא מבצעת את כל עבודות הבית ובכפר מתפשטות שמועות על יחסים קרובים מידי ביניהם. פייטרו שומע זאת וממהר לכפר. בדיוק באותו זמן נערכת מסיבה בכפר עם תזמורת ריקודים. אנטוניו מזמין את מריה לריקוד צמוד ובאותו רגע מופיע פייטרו הקנאי ולאחר חילופי דברים קשים עם מריה לעיני כולם הוא עוזב את המקום. מריה כעת מיואשת מגיעה במקרה למקום בו מתמקמת להקת תיאטרון נודד. מנהל הלהקה (סארטו אורזי) נותן לה מטאטא כדי לנקות את הבמה אך היא מדגימה לו את כישרונה בשירה וריקוד ומתקבלת מיד ללהקה. כל בני הכפר נזעקים למקום ובראשם אמא של מריה והמרשל אנטוניו קארוטנוטו. האם טוענת שמריה עדיין לא בת 19 אך מנהל הלהקה משחד אותה והיא מוותרת על התלונה. אנטוניו מנסה לשכנע את מריה לעזוב אך היא מנסה לפתות אותו והוא עוזב במהירות. האב של הילד של אנארלה מגיע לכפר ודורש שאנארלה והילד יחזרו אתו לרומא. אנארלה מהססת אך הכומר דון אמידיו (וירג'ו רינטו) מייעץ לה לחזור עם אבי בנה. אנטוניו קורע את מכתב ההתפטרות שלו וחוזר לחדרו עצוב. בכפר יש רעידת אדמה ובתים נהרסים בהם ביתה של מריה. החמור שלה נפצע קשה. אנטוניו פוקד על פייטרו להרוג אותו אך הוא אינו מסוגל וחברו יורה בחמור. מריה מתייפחת ונופלת בזרועותיו של פייטרו. הם מתחתנים ופייטרו לוקח את מריה ומשפחתה לעיר מגוריו. אנטוניו מלווה אותם לתחנת הרכבת. באוטובוס החוזר לכפר מתיישב אנטוניו ליד בחורה נאה שאומרת לו שהיא תהיה המיילדת בכפר במקום אנארלה. אנטוניו מתחיל אתה בשיחה לבבית, אולי הפעם ימצא לו אישה כלבבו? "לחם, אהבה וקנאה", במסד הנתונים הקולנועיים IMDb (באנגלית) "לחם, אהבה וקנאה", באתר AllMovie (באנגלית) "לחם, אהבה וקנאה", במסד הנתונים הקולנועיים KinoPoisk (ברוסית) ג'ינה לולובריג'ידה רוקדת ושרה טרנטלה, באתר יוטיוב לחם, אהבה וקנאה, באתר TCM
Into the Unknown

"Into the Unknown" (בעברית: "לעבר הסוד") הוא סינגל של השחקנית והזמרת-יוצרת האמריקאית, אידינה מנזל, והזמרת-יוצרת הנורווגית, אורורה.‏ השיר, שמופיע בסרט לשבור את הקרח 2, נכתב על ידי קריסטן אנדרסון-לופז ורוברט לופז והופק על ידי טום מקדוגל, דייב מצגר, קריסטן אנדרסון-לופז ורוברט לופז. מגזין סלייט טען כי השיר "תוכנן לספק את אותה אופוריה של מאבק פנימי ואחריו שחרור קתרטי". העיתון דיילי טלגרף הציע כי יש לשיר אותן תכונות קליטות כמו קודמו, אך עם הזמן יגיד אם מעריציו הצעירים של הסרט יקבלו אותו כלהיט. להקת הרוק האלטרנטיבי האמריקאית, פאניק! אט דה דיסקו, הוציאה גרסת כיסוי לשיר ב-4 בנובמבר 2019. השיר הופיע בכתוביות הסיום של הסרט לשבור את הקרח 2. מידע על היצירה "Into the Unknown" באתר מיוזיק בריינז סרטון השיר "Into the Unknown" באתר יוטיוב "'Frozen 2': Inside Idina Menzel's unglamorous first take of 'Into the Unknown'". Los Angeles Times (באנגלית אמריקאית). 2019-11-23. ארכיון מ-2019-11-27. נבדק ב-2019-11-28. Graham, Ruth (2019-11-05). "Frozen 2 Is Here, and It Has a Song Every Bit As Annoying As "Let It Go"". Slate Magazine. ארכיון מ-2019-11-27. נבדק ב-2019-11-28. Alice Vincent, ‏Into the Unknown: Frozen 2’s attempt at Let it Go shows a new, grown-up Elsa (but is just as catchy), The Telegraph, 22 November 2019 Shaffer, Claire (2019-11-22). "Panic! at the Disco Shares 'Into the Unknown' From 'Frozen 2'". Rolling Stone (באנגלית אמריקאית). ארכיון מ-2019-11-22. נבדק ב-2019-11-28.
פרננדו שפר

פרננדו מולנברג שפר (בפורטוגזית: Fernando Muhlenberg Scheffer; נולד ב-6 באפריל 1998) הוא שחיין ברזילאי, זוכה מדליית ארד אולימפית (טוקיו 2020) במשחה ל-200 מטר חופשי, אלוף עולם (בריכת 25 מטר) (האנגג'ואו 2018) ושיאן עולם (הנוכחי, 2021) במשחה שליחים 4x200 מטר חופשי. שפר נולד וגדל בקאנואס, ריו גראנדה דו סול. באליפות העולם (בריכת 25 מטר), שנערכה בוינדזור, אונטריו, קנדה בדצמבר 2016 הוא סיים במקום 25 במשחה ל-200 מטר חופשי בתוצאה של 1:45.54 דקות, במקום 33 במשחה ל-400 מטר חופשי בתוצאה של 3:47.42 דקות ובמקום 40 במשחה ל-100 מטר חופשי בתוצאה של 48.67 שניות. באליפות הפאן פסיפיק בשחייה שנערכה בטוקיו, יפן באוגוסט 2018 הוא סיים פעמיים במקום רביעי, במשחה ל-200 מטר חופשי בתוצאה של 1:46.12 דקות ובמשחה שליחים 4x200 מטר חופשי בתוצאה של 7:11.65 דקות, כשחיין שני הוא קבע ב"זינוק שליחים" תוצאה של 1:44.87 דקות, התוצאה השנייה בטיבה באליפות. נוסף לכך, הוא סיים במקום שישי במשחה ל-400 מטר חופשי בתוצאה של 3:50.55 דקות. באליפות העולם (בריכת 25 מטר), נערכה בהאנגג'ואו, הרפובליקה העממית של סין בדצמבר אותה שנה הוא זכה במדליית זהב במשחה שליחים 4x200 מטר חופשי שליחים, ביחד עם לואיז אלטמיר מלו, לאונרדו קואלו סנטוס וברנו קורייה בשיא עולם חדש של 6:46.81 דקות, לפני רוסיה (6:46.84 דקות) וסין (6:47.53 דקות), כשחיין שני הוא קבע ב"זינוק שליחים" תוצאה של 1:40.99 דקות, התוצאה השנייה בטיבה באליפות, מאית השנייה איטי מחברו לנבחרת ברנו קורייה (1:40.98 דקות). נוסף לכך, הוא סיים במקום שמיני במשחה ל-400 מטר חופשי בתוצאה של 3:39.40 דקות, בשלב המוקדמות הוא קבע שיא דרום אמריקה חדש של 3:39.10 דקות. באליפות העולם שנערכה בקוואנגג'ו שבקוריאה הדרומית ביולי 2019 הוא סיים במקום שביעי במשחה שליחים 4x200 מטר חופשי בתוצאה של 7:07.64 דקות, כשחיין שני הוא קבע ב"זינוק שליחים" תוצאה של 1:45.97 דקות. בשלב המוקדמות הרביעייה מברזיל קבעה שיא דרום אמריקה חדש של 7:07.12 דקות. נוסף לכך, הוא סיים במקום תשיעי במשחה ל-200 מטר חופשי בתוצאה של 1:45.83 דקות, 8 מאיות השנייה איטי מעלייה למשחה הגמר. שבועיים לאחר מכן, במשחקים הפאן-אמריקאיים שנערכו בלימה, פרו בתחילת אוגוסט אותה שנה הוא זכה ב-3 מדליות, 2 זהב ו-1 כסף. מדליות זהב במשחה ל-200 מטר חופשי בתוצאה של 1:46.68 דקות ובמשחה שליחים 4x200 מטר חופשי בשיא משחקים חדש של 7:10.66 דקות. מדליית כסף במשחה ל-400 מטר חופשי בתוצאה של 3:49.60 דקות. באולימפיאדת טוקיו (2020) זכה שפר במדליית ארד במשחה ל-200 מטר חופשי בשיא דרום אמריקה חדש של 1:44.60 דקות, אחרי תומאס דין (1:44.22 דקות) ודנקן סקוט (1:44.26 דקות), שניהם מבריטניה. כבר בשלב המוקדמות הוא קבע שיא דרום אמריקה חדש של 1:45.05 דקות ועלה מהמקום השני לשלב חצי הגמר. בשלב חצי הגמר הוא קבע תוצאה של 1:45.71 דקות ועלה מהמקום השמיני למשחה הגמר. נוסף לכך, הוא סיים במקום שמיני במשחה שליחים 4x200 מטר חופשי בתוצאה של 7:08.22 דקות, כשחיין ראשון הוא קבע תוצאה של 1:45.93 דקות. 200 מטר חופשי: 1:44.66 דקות (2021), שיא דרום אמריקה 400 מטר חופשי: 3:49.01 דקות (2021) 200 מטר חופשי: 1:42.54 דקות (2020) 400 מטר חופשי: 3:39.10 דקות (2018), שיא דרום אמריקה פרננדו שפר, ברשת החברתית פייסבוק פרננדו שפר, ברשת החברתית אינסטגרם פרננדו שפר, באתר olympedia.org פרננדו שפר, באתר Swimrankings פרננדו שפר, באתר SwimSwam
שאנגצ'ואן

שָׁאנְגְצְ'וָאן (בסינית: 上川岛) הוא אי בים סין הדרומי בסמוך לחופה הדרומי של סין, חלק ממחוז גואנגדונג. האי, המרוחק 14 קילומטר מהיבשת, הוא האי הגדול במחוז. אוכלוסייתו מונה 16,320 (נכון לשנת 2006). האי ידוע כמקום בו מת פרנסיסקו חאווייר. מנהלית, שאנגצ'ואן נחשבת לאחת מעשרים העיירות שבנפה העירונית טאישאן. האי נפרד מהיבשת מאז עידן הקרח האחרון. מערבית לו מצוי בסמוך אי נוסף, שְׂיָאצְ'וָאן. שטח האי 137.3 קמ"ר, ואורך קו החוף שלו 217 ק"מ. שטח "העיירה שאנגצ'ואן" המתפרשת על האי ועל 12 איונים סמוכים הוא 156.7 קמ"ר. בין העיירות על האי ניתן למנות את: דאלאנגוואן שאדי (כפר דייגים על החוף הדרום מערבי) האי שאנגצ'ואן היה אחד הבסיסים הראשונים שהקימו הפורטוגזים מול חוף סין במהלך המאה ה-16. הם נטשו בסיס זה לאחר שהשתלטו על מקאו ב-1557. המיסיונר הקתולי הספרדי (ליתר דיוק איש נווארה) פרנסיסקו חאווייר מת באי ב-2 בדצמבר 1552 בדרכו לגואנגג'ואו שבסין. חאווייר המתין באי לאישור כניסה לסין שלא נתקבל עד מותו. שאנגצ'ואן ביחד עם האי שְׂיָאצְ'ואן הוכרזו כ"אזורי ניסיון בתיירות משולבת פתוחה" (游开发综合试验区). כחלק מניסוי זה הוקם אתר נופש על החוף המזרחי של האי בשם חוף פֵיישָׁה (飞沙滩旅游区). האי שאנגצ'ואן מקושר באמצעות שרות מעבורות לגואנגהאי, האייאן, והאי שיאצ'ואן. מדיה וקבצים בנושא שאנגצ'ואן בוויקישיתוף תמונה של האי שאנגצ'ואן. הקפלה נבנתה במקום בו מת פרנסיסקו חאווייאר תמונה נוספת של הקפלה תיירות בשאנגצ'ואן (באנגלית) אתר תיירות נוסף (באנגלית) תמונות מהאי (לחצו על הקישורים משמאל על מנת לראות תמונות נוספות)
טקס פרסי גלובוס הזהב ה-68

טקס פרסי גלובוס הזהב ה-68 שודר בשידור חי מן מלון הילטון בוורלי ב בוורלי הילס, קליפורניה ב-16 בינואר 2011, על ידי NBC. המארח היה ריקי ג'רווייס. המועמדויות לפרס הוכרזו ב-14 בדצמבר 2010, על ידי ג'וש דוהמל, קייטי הולמס ובלייר אנדרווד. רוברט דה נירו הוענק לו פרס ססיל ב. דה מיל על מפעל חיים. הרשת החברתית זכתה בארבעה פרסים, הכי הרבה מכל סרט, כולל הדרמה הטובה ביותר. זה ניצח את הסיפור ההיסטורי נאום המלך, שנכנס לטקס הפרסים עם הכי הרבה מועמדויות, אך אסף פרס אחד בלבד. אלה המועמדים לפרסי גלובוס הזהב ה-68. הזוכים רשומים בראש כל רשימה. 13 הסרטים הבאים קיבלו מספר רב של מועמדויות: 7 מועמדויות: "נאום המלך" 6 מועמדויות: "פייטר", "הרשת החברתית" 4 מועמדויות: "ברבור שחור", "התחלה", "הילדים בסדר" 3 מועמדויות: "127 שעות", " בורלסק", "אליס בארץ הפלאות", "התייר" 2 מועמדויות: "בלו ולנטיין", "על אהבה וסמים אחרים", "פלונטר" 3 הסרטים הבאים קיבלו מספר רב של זכיות: 4 פרסים: "הרשת החברתית" 2 פרסים: "פייטר", "הילדים בסדר" 10 סדרות הטלוויזיה הבאות קיבלו מספר רב של מועמדויות: 5 מועמדויות: "Glee" 3 מועמדויות: "רוק 30", "אימפריית הפשע", "דקסטר", "האישה הטובה", "משפחה מודרנית", "עמודי תבל" 2 מועמדויות: "המפץ הגדול", "מזל סרטן", "האחות ג'קי" 3 סדרות הטלוויזיה הבאות קיבלו מספר רב של זכיות: 3 פרסים: "Glee" 2 פרסים: "אימפריית הפשע" אתר האינטרנט הרשמי של טקס פרסי גלובוס הזהב ה-68 טקס פרסי גלובוס הזהב ה-68, במסד הנתונים הקולנועיים IMDb (באנגלית)
סלבדור

האם התכוונתם ל... סלבדור (ברזיל) – עיר בברזיל סלבדור (פיליפינים) – עיר בפיליפינים סלבדור (סרט) – סרט משנת 1986 סלבדור (להקה) – להקה סלבדור (ספינת מעפילים) – אוניית מעפילים אל סלוודור – מדינה במרכז אמריקה אישים: יוסף סלבדור – חוקר יהודי-צרפתי יוסף סלבדור (אנ') מראשי הקהילה היהודית בבריטניה אישים ששמם הפרטי הוא סלבדור אישים ששמם הפרטי הוא סלוודור סן סלוודור (פירושונים)
סרה מוטבאנג

סרה מוטבאנג (באנגלית: Sera Motebang; נולד ב-1 במאי 1995 בלסוטו) הוא כדורגלן מלסוטו המשחק בעמדת החלוץ בקבוצת רויאל AM מליגת העל הדרום-אפריקאית ובנבחרת לסוטו. מוטבאנג נולד בלסוטו והחל את הקריירה המקצוענית שלו במטלאמה המקומית. לקראת עונת 2019/2020 עבר לבלומפונטיין סלטיק מליגת העל הדרום-אפריקאית. ב-25 באוגוסט 2019 ערך את הופעת הבכורה שלו במועדון, בתיקו 0-0 נגד ברוקה במסגרת הליגה. ב-28 באוגוסט הבקיע את שער הבכורה שלו במועדון, בהפסד 2-1 לממלודי סאנדאונס, גם כן במסגרת הליגה. הוא שיחק במועדון במשך שתי עונות, בהן ערך 38 הופעות ליגה והבקיע תשעה שערים. לאחר פירוק בלומפונטיין סלטיק ורכישת רישיונה על-ידי רויאל AM לקראת עונת 2021/2022, החל לשחק במדי רויאל AM בליגת העל הדרום-אפריקאית. ב-29 במרץ 2016 ערך מוטבאנג את הופעת הבכורה שלו בנבחרת לסוטו, בניצחון 2-1 על נבחרת איי סיישל במסגרת מוקדמות גביע אפריקה לאומות 2017. ב-12 ביוני הבקיע את שער הבכורה שלו בנבחרת, בניצחון 3-0 על נבחרת מאוריציוס במסגרת גביע אפריקה הדרומית 2016. סרה מוטבאנג, באתר Transfermarkt סרה מוטבאנג, באתר Soccerway סרה מוטבאנג, באתר National Football Teams סרה מוטבאנג, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סרה מוטבאנג".
שאנדור פרופר

שאנדור פרופר (בהונגרית: Propper Sándor; דברצן, 30 באוקטובר 1877 – בודפשט, 14 בפברואר 1956) היה פוליטיקאי סוציאל-דמוקרטי יהודי-הונגרי, עורך עיתון, חבר האספה הלאומית של הונגריה. שאנדור פרופר נולד במשפחה יהודית ובגיל צעיר עבר לבודפשט. הוא למד שם את המקצוע הרפדות. משנת 1904 עבד כחבר בוועד המרכזי של התאחדות עובדי העץ ההונגרית, ומשנת 1907 כפקיד ולאחר מכן כמזכיר קרן ביטוח העובדים המחוזית בבודפשט. הוא היה חבר בדירקטוריון הקואופרטיב הכללי לצרכנות (ÁFOSZ), חבר מערכת ביומון נפסבה וה"סוציאליזם". אחרי מהפכת החרציות באוקטובר 1918 מונה למנהל העניינים הכלכליים של המפלגה הסוציאל-דמוקרטית ההונגרית (MSZDP). הוא היה חבר הפרלמנט בתקופת הרפובליקה הסובייטית ההונגרית. אחרי נפילת הרפובליקה מונה לסגן העורך של נפסבה, לחבר הנהגת המפלגה, ונבחר לחבר פרלמנט בשנים 1922 עד 1939 במשך 17 שנה. הוא היה קרוב לשאנדור פייר מנהיג המפלגה ושר הפנים לשעבר. הוא הצליח לשרוד את השואה, אך בתום מלחמת העולם השנייה כבר לא הצטרף להנהגת ה-MSZDP. בשנים 1945–1947 היה נשיא "קואופרטיב האשראי המרכזי הלאומי", אחר כך סגן נשיא "המוסד הלאומי לאשראי שיתופי". למרות שהיה חבר מפלגת העובדים ההונגרית (MDP) לאחר איחוד המפלגות (הקומוניסטית והסוציאל-דמוקרטית), הוא כבר לא היה בעל כל תפקיד פוליטי. אנטל הידאש הזכיר גם אותו בשיר הלכת שכתב בשם "צ'פל האדומה". בנוסף ליוז'ף ביכלר ולקארוי פייר. מהות המדיניות החברתית (1918) הדרך לתחייה חוקית ומוסרית. נאומו של שאנדור פרופר באספה המפלגתית הלאומית של המפלגה הסוציאל -דמוקרטית ההונגרית בשנת 1924; הקדמה רוסטם ואמברי; נפסבה, 1924 (חוברת תעמולה) חשיבות הלמידה בתנועת הפועלים; ועדת החינוך של עובדי תעשיית העץ, 1927 מאבק חדש על זכות ההצבעה. סיבה ומקור הקריסה. נאומו של שאנדר פרופר בבית הנבחרים בשנים 1927–1928. בדיון על התקציב; הקדמה דיולה פיידל; נפסבה, 1928 אנה קטלי - שאנדור פרופר: אין שינוי. תקציב, שאלת המלוכה, מדיניות חברתית, 1933 (חוברות סוציאל-דמוקרטית) מהפכה תעשייתית חדשה. הבעיות החברתיות, הכלכליות והייצוריות של זמננו; נפסבה, 1933 הדרך והתכלית של איגודים מקצועיים. מה שאתה צריך לדעת על תנועת האיגוד המקצועי; ההתאחדות הלאומית של איגודי העובדים החופשיים בהונגריה, 1946 מיצר העזרה ההדדית ועד למדיניות חברתית מודעת; מזכירות החינוך של המפלגה הסוציאל-דמוקרטית, 1946 תנועת איגודים מקצועיים ובינלאומיות; מועצת האיגודים המקצועיים – 1947 (סמינרים בסיסיים של מועצת האיגודים המקצועיים) לקסיקון ביוגרפי הונגרי המדריך של הסוציאל-דמוקרטיה ההונגרית (ביוגרפיה שנכתבה על ידי פטר שיפוש) לקסיקון יהודי הונגרי. 1929.עורך פטר אויווארי. שאנדור פרופר אינדקס ביוגרפי הונגרי אלמנך פרלמנטרי 1927-1922 Ki-kicsoda? Kortársak lexikona. Bp., Béta Irodalmi Rt., 1937. Magyar politikai lexikon. Szerk. T. Boros László. (Bp., 1929) Pest-Pilis-Solt-Kiskun vármegye és Kecskemét th. jogú város adattára. Szerk. Csatár István, dr. Hovhannesian Eghia és Oláh György. Bp., 1939. Kultúra Könyvnyomdai Műintézet. Révai nagy lexikona. Bp., Révai, 1911-. Révai Új Lexikona. Főszerk. Kollega Tarsoly István. Szekszárd, Babits, 1996-. Új magyar életrajzi lexikon. Főszerk. Markó László. Bp., Magyar Könyvklub. Az új városháza. A főváros főtisztviselőinek és a törvényhatósági bizottság tagjainak életrajza, a főváros hivatalainak, intézményeinek és üzemeinek ismertetése. Az 1931-37. évi törvényhatóság. Szerk. Weichert Béla. Bp., 1931.
ניקולאס קפאלדו

ניקולאס קפאלדו טובואס (בספרדית: Nicolás Capaldo Toboas; נולד ב-14 בספטמבר 1998 בסנטה רוסה שבארגנטינה) הוא כדורגלן ארגנטינאי המשחק בעמדת הקשר בקבוצת רד בול זלצבורג מהבונדסליגה האוסטרית. קפאלדו הגיע אל מחלקת הנוער של בוקה ג'וניורס מליגת העל הארגנטינאית ממחלקת הנוער של דפורטיבו מקאליסטר בשנת 2015. ב-25 בפברואר 2019 הוא ערך את הופעת הבכורה שלו בקבוצה הבוגרת של המועדון, בניצחון 1-0 על דפנסה וחוסטיסיה במסגרת המחזור ה-20 בליגה לעונת 2018/2019. בסך הכל הוא ערך 37 הופעות ליגה במועדון, וזכה עמו באליפות ארגנטינה בעונת 2019/2020. ב-23 ביוני 2021 חתם קפאלדו על חוזה לחמש עונות ברד בול זלצבורג מהבונדסליגה האוסטרית. ב-16 ביולי הוא ערך את הופעת הבכורה שלו במועדון, בניצחון 4-1 על הרטה ולס במסגרת הסיבוב הראשון של הגביע האוסטרי. ב-23 ביולי ערך את הופעת הבכורה שלו בליגה, בניצחון 3-1 על שטורם גראץ במסגרת המחזור הראשון לעונת 2021/2022. ב-28 באוגוסט הבקיע את שער הבכורה שלו במועדון, בניצחון 1-0 על הארטברג במסגרת המחזור השישי בליגה. בוקה ג'וניורס אליפות ארגנטינה: 2019/2020 רד בול זלצבורג אליפות אוסטריה: 2021/2022 גביע אוסטרי: 2021/2022 מדיה וקבצים בנושא ניקולאס קפאלדו בוויקישיתוף ניקולאס קפאלדו, ברשת החברתית אינסטגרם ניקולאס קפאלדו, באתר Transfermarkt ניקולאס קפאלדו, באתר Soccerway ניקולאס קפאלדו, באתר WorldFootball.net ניקולאס קפאלדו, באתר FootballDatabase.eu ניקולאס קפאלדו, באתר ESPN "Es un sueño que estoy cumpliendo" באתר La Arena, ‏ 7 בינואר 2019 (בספרדית) BIENVENIDO, NICO CAPALDO! באתר הרשמי של רד בול זלצבורג, 23 ביוני 2021 (באנגלית)
אנטואן ברנד

אנטואן ז'וזף עמנואל ברנד (בצרפתית: Antoine Joseph Emmanuel Bernède; נולד ב-26 במאי 1999 בפריז שבצרפת) הוא כדורגלן צרפתי המשחק בעמדת הקשר בקבוצת רד בול זלצבורג מהבונדסליגה האוסטרית. ברנד הגיע אל מחלקת הנוער של פריז סן-ז'רמן בשנת 2012. ב-4 באוגוסט 2018 ערך את הופעת הבכורה שלו בקבוצה הבוגרת של המועדון, כשהחליף את טיאגו סילבה בדקה ה-74 בניצחון 4-0 על מונקו במסגרת גביע האלופות הצרפתי. ב-12 באוגוסט ערך את הופעת הבכורה שלו בליגת העל הצרפתית, בניצחון 3-0 על קאן במסגרת המחזור הראשון לעונת 2018/2019. בסך הכל ערך שתי הופעות ליגה במדי המועדון. ב-6 בפברואר 2019 חתם ברנד ברד בול זלצבורג מהבונדסליגה האוסטרית. ב-17 במרץ ערך את הופעת הבכורה שלו במועדון, בניצחון 2-0 על ואקר אינסברוק במסגרת המחזור ה-22 בליגה לעונת 2018/2019. בעונה וחצי הראשונות שלו במדי המועדון ערך 13 הופעות ליגה. ב-13 במרץ 2021 הבקיע את שער הבכורה שלו במועדון, בניצחון 2-1 על אדמירה ואקר מדלינג במסגרת המחזור ה-21 בליגה לעונת 2020/2021. בעונה זו ערך ברנד 19 הופעות ליגה. פריז סן-ז'רמן אליפות צרפת (1): 2018/2019 גביע האלופות הצרפתי (1): 2018 רד בול זלצבורג אליפות אוסטריה (4): 2018/2019, 2019/2020, 2020/2021, 2021/2022 הגביע האוסטרי (3): 2019/2020, 2020/2021, 2021/2022 מדיה וקבצים בנושא אנטואן ברנד בוויקישיתוף אנטואן ברנד, באתר Transfermarkt אנטואן ברנד, באתר Soccerway אנטואן ברנד, באתר BDFutbol אנטואן ברנד, באתר WorldFootball.net אנטואן ברנד, באתר FootballDatabase.eu UFFICIALE: Red Bull Salisburgo, preso il baby Bernede dal PSG באתר Tutto Mercato, ‏ 6 בפברואר 2019 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנטואן ברנד".
מוריס בנך

מוריס "מוקי" בנך (בגרמנית: Maurice "Mucki" Banach;‏ 9 באוקטובר 1967 – 17 בנובמבר 1991) היה כדורגלן גרמני ששיחק בעמדת החלוץ. בנך שיחק במחלקת הנוער של פרויסן מינסטר, ובהמשך עבר למחלקת הנוער של בורוסיה דורטמונד. בגיל 17 חתם על חוזה מקצועני ראשון במועדון. עד לשנת 1988 הוא ערך 14 הופעות בונדסליגה במדי בורוסיה דורטמונד, בהן הבקיע שני שערים. בקיץ 1988 עבר בנך לווטנשייד 09 מהבונדסליגה השנייה. בעונת 1989/1990 הוא סיים כמלך השערים של הליגה, עם 22 שערים. עונה זו של בנך עוררה עניין בו מצדה של פ.צ. קלן מהבונדסליגה, אליה עבר בקיץ 1990. הוא ערך 49 הופעות במועדון עד למותו, והבקיע 24 שערים. ב-16 בנובמבר 1991 שיחק את משחקו האחרון בקריירה, בהפסד 3-0 לשאלקה 04 במסגרת הליגה. ב-17 בנובמבר 1991, בבוקר שלאחר המשחק מול שאלקה 04, נהרג בנך בתאונת דרכים באוטובאן שליד רמשייד. מוריס בנך, באתר Transfermarkt מוריס בנך, באתר Fussballdaten.de (בגרמנית) מוריס בנך, באתר WorldFootball.net מוריס בנך, באתר FootballDatabase.eu (West) Germany - Second Level Top Scorers באתר Rec.Sport.Soccer Statistics Foundation, ‏ 21 באפריל 2011 (באנגלית) Schicksal schweißt zusammen - Falko Götz 18 Jahre nach dem Tod von FC-Star Banach באתר Express, ‏ 17 בנובמבר 2009 (בגרמנית)